הדירוג של ה-ATP הוא השיטה שבה משתמשים בסבב על מנת לקבוע את רשימות הכניסה לטורנירי ה-ATP וכן כדי לקבוע מה הדירוג של שחקנים בטורנירים עצמם. הדירוג הראשון ליחידים פורסם ב-23 באוגוסט 1973, ולזוגות ב-1 במרץ 1976. נקודות דירוג מוענקות לפי השלב בטורניר אליו השחקן הגיע, ולפי יוקרתו של הטורניר, כאשר טורנירי הגראנד סלאם מעניקים את הכמות הרבה ביותר של נקודות דירוג. הדירוג העולמי מפורסם אחת לשבוע ביום שני (למעט בשבוע האמצעי של טורנירי גראנד סלאם, הנערכים למשך בשבועיים), ונקודות דירוג בהם שחקן זכה בטורניר מסוים נשמרות למשך 52 שבועות אחרי סיום הטורניר.
סך נקודות הדירוג לשחקן מחושבות מסיכום הנקודות שהשיג בטורנירים הבאים:
בסך הכל נכללים בחישוב 18 טורנירים לכל היותר, לא כולל אליפות סבב המאסטרס העולמי של ה-ATP שנחשבת לטורניר ה-19 עבור שמונת השחקנים המשתתפים בה.
שחקנים עם דירוג נמוך, בעטיו הם אינם יכולים להשתתף בטורנירי החובה (הגרנד סלאם והמאסטרס), מקבלים הקלה בחישוב נקודות הדירוג שלהם: לכל טורניר חובה שבו השחקן לא השתתף מפאת הדירוג שלו, ולא קיבל כרטיס לטורניר בדרכים אחרות, מספר התוצאות הטובות ביותר מטורנירים אחרים גדל באחד.
רשימת הכניסה לטורנירי גראנד-סלאם וסבב ATP נקבעת על פי הדירוג שהתפרסם 6 שבועות לפני תחילת הטורניר, לטורנירי צ'לנג'ר 3 שבועות מראש. הדירוג בטורניר נקבע על פי הדירוג האחרון שפורסם בזמן ההגרלה, לרוב זה של השבוע הקודם.
להלן פירוט נקודות הדירוג בטורנירים הנחשבים לפי כל שלב:
צמרת הדירוג.
להלן 10 הטניסאים בצמרת הדירוג :
שיאי הסבב העולמי.
מוצגים בזאת שיאים עיקריים שתועדו בסבב העולמי לגברים בטניס, השיאים המוצגים הם למשחקי היחידים לאורך כל ההיסטוריה.
היסטוריית הגראנד סלאם.
נספר רק מתחילת עידן התחרויות הפתוחות
רצף ניצחונות (עידן התחרויות הפתוחות).
- רצף פעיל.
סנט לורנס (נהר)
נהר סנט לורנס (באנגלית: Saint Lawrence River, בצרפתית: fleuve Saint-Laurent) הוא נהר גדול בצפון יבשת אמריקה.
תחילתו בימת אונטריו בין מדינת ניו יורק בארצות הברית לפרובינציית אונטריו בקנדה, הוא חוצה את פרובינציית קוויבק שבקנדה, דרך העיר מונטריאול, ובסופו נשפך למפרץ סנט לורנס סמוך לעיר קוויבק סיטי. אורכו מימת אונטריו עד מפרץ סנט לורנס הוא 1,197 ק"מ, אך אורכו מהיובל הרחוק ביותר עד השפך מגיע ל-3,058 ק"מ.
מימת אונטריו ועד לאוקיינוס האטלנטי מהווה נהר הסנט לורנס נתיב תחבורה ימי חשוב.
נופיו המרהיבים הם מקור לתיירות, וחלק גדול מהנהר מוכר כשמורת טבע.
תעלת סנט לורנס
התאחדות טניס הנשים
הסבב העולמי לנשים בטניס (WTA Tour) מנוהל על ידי התאחדות הטניס לנשים (באנגלית: Women's Tennis Association, או בראשי תיבות WTA).
מבנה הסבב.
בסבב ה-WTA נכללים הטורנירים ברמה העליונה, המקבילה לטורנירי ה-ATP לגברים. הטורנירים ברמות הנמוכות, המקבילים לסבב הצ'לנג'ר ולטורנירי הפיוצ'ר של הגברים, מאורגנים בחסות הפדרציה הבינלאומית לטניס (ITF) ולא על ידי WTA, אבל מעניקים נקודות בדירוג העולמי של הנשים. ה-WTA לא אחראי על טורנירי הגראנד סלאם, שגם בהם ניתנות נקודות דירוג.
נכון לשנת 2021, הטורנירים בסבב ה-WTA מחולקים ל-5 קטגוריות:
הטורניר החשוב ביותר המאורגן על ידי סבב ה-WTA הוא אליפות סבב ה-WTA, המקבילה לגמר ה-ATP אצל הגברים. בתחרות זו, המתקיימת בסוף עונת הטניס, משתתפות 8 שחקניות היחידים הראשונות בדירוג העולמי השנתי ו-8 הזוגות הראשונים בדירוג.
עונת התחרויות בסבב WTA מתחילה באופן רשמי בשבוע שלאחר אליפות סבב ה-WTA (כלומר באמצע נובמבר) אך בתקופה שבין אמצע נובמבר ותחילת ינואר אין טורנירי WTA אלא רק ITF. מתחילת ינואר עד אמצע נובמבר יש טורנירי WTA כל שבוע למעט 2 שבועות שבהם מתקיימים משחקים בגביע בילי ג'ין קינג. ברוב השבועות יש 2 טורנירים במקביל, אך יש גם מקרים של טורניר אחד או 3 טורנירים.
הדירוג העולמי.
להלן דירוג 20 הטניסאיות הראשונות בעולם :
ישראליות בסבב ה־WTA.
טניסאיות פעילות – יחידות.
כיום בסבב ה-WTA ליחידות יש 11 טניסאיות ישראליות מדורגות ().
דירוג הישראליות – יחידות
טניסאיות פעילות – זוגות.
כיום בסבב ה־WTA לזוגות יש 10 טניסאיות ישראליות מדורגות ().
דירוג הישראליות – זוגות
יצחק אבידב
יצחק (פשה) אבידב (רייכמן) (1917–2004) היה פרטיזן ופעיל ציוני.
נולד בפולין. בתקופת השואה היה חבר בקבוצת פרטיזנים ביערות באוקראינה ביחד עם אשתו דורה אבידב (דורה גולדרייך) (1915, פולין - 2007, ישראל). לאחר מכן היה (ביחד עם אשתו דורה) ממקימי תנועת הבריחה להברחת יהודים ממזרח אירופה למערבה ומשם-לארץ ישראל וממקימי תנועת "הנקם" (יחד עם אבא קובנר), שביצעה פעולות נקם בנאצים שהיו אחראים להרג יהודים.
נפטר בישראל בשנת 2004.
לירה סטרלינג
פדרציית ספורט בין-לאומית
פדרציית ספורט בין־לאומית (באנגלית: International Federation, בראשי תיבות: IF) היא הגוף העליון של ענף ספורט בעולם, והיא מאגדת את התאחדויות הספורט הלאומיות של אותו ענף במדינות השונות, ואת הפדרציות האזוריות, אם יש כאלה.
תפקידיה העיקריים של פדרציית ספורט בין־לאומית הם לארגן את התחרויות העולמיות בענף, לקבוע את החוקים של הענף, ולדאוג לפיתוח הענף בעולם.
מקורות המימון העיקריים של הפדרציות הם הכנסות מחסויות וזכויות שידור של התחרויות שהן מארגנות, וחלקן בהכנסות של המשחקים האולימפיים (אם הן פדרציות של ספורט אולימפי). מטבע הדברים, הפדרציות של הענפים הפופולריים זוכות להכנסות גדולות יותר מאלה של הענפים הקטנים.
לכל ענף ספורט המוכר על ידי הוועד האולימפי הבין־לאומי (כל הענפים האולימפיים ועוד מספר ענפים שאינם אולימפיים) יש פדרציית ספורט בין־לאומית. קיומה של פדרציה כזו הוא תנאי הכרחי להכרת הוועד האולימפי הבין־לאומי בענף, ולמעשה הוועד האולימפי הבין־לאומי מגדיר ענף ספורט כסוג של ספורט שיש לו פדרציית ספורט בין־לאומית מוכרת, ובמניין של הענפים על-פי הוועד האולימפי הבין־לאומי כל מה ששייך לפדרציית ספורט בין־לאומית אחת נחשב לענף ספורט אחד.
פדרציות הספורט הבין־לאומיות מאוגדות במסגרת האגודה הכללית לפדרציות הספורט הבין־לאומיות.
דוגמאות לפדרציות ספורט בין־לאומיות:
האותיות I ו-F מופיעות בר"ת של רוב הפדרציות מכיוון שהן קיצור של המלים International ו-Federation. פדרציות ששמן הוא בצרפתית האותיות FI מופיעות לפני שם הענף, לפי הפורמט "Federation Internationale de (sport)". אלה ששמן באנגלית שם הענף מופיע באמצע כשלפניו I ואחריו F, בפורמט "International (sport) Federation". יש כמה פדרציות שבשם שלהן מופיע U (מהמלה Union) במקום F, כמו UCI, ויש כמה ש-W (מהמלה World) מחליפה את I (למשל BWF, הפדרציה העולמית לבדמינטון, או WTF, הפדרציה העולמית לטאקוונדו).
גביע המאסטרס
אליפות סבב ה-WTA
אליפות סבב ה-WTA היא הטורניר החשוב ביותר בסבב העולמי לנשים בטניס, והיוקרתי ביותר לאחר ארבעת טורנירי הגרנד סלאם. האליפות מקבילה לגביע המאסטרס בסבב הגברים, וכמוהו היא נערכת בסוף כל שנה (בדרך כלל בשבוע השני של נובמבר). סך הפרסים באליפות גבוה ועומד נכון לשנת 2009 על 4,550,000 דולרים.
מהלך הטורניר.
בטורניר זכאיות להשתתף 8 הטניסאיות ו-4 הזוגות הראשונים בדירוג העולמי השנתי (כלומר - הטניסאיות והזוגות שצברו את מספר הנקודות הרב ביותר בשנה החולפת), אם כי ל-WTA יש במקרים מיוחדים את האפשרות לשתף שחקנית אחרת במקום זו שדורגה במקום ה-8.
בכל הנוגע למשחקי היחידות מבנה הטורניר זהה לזה של גביע המאסטרס. בשלב הראשון שמונה הטניסאיות מוגרלות לשני בתים. כל טניסאית משחקת מול שלוש הטניסאיות האחרות שהוגרלו איתה לאותו הבית. שתי הראשונות מכל בית עולות לשלב חצי הגמר, ובו הטניסאית שסיימה ראשונה בכל בית מתמודדת עם הטניסאית שסיימה שנייה בבית המקביל. שתי המנצחות עולות למשחק הגמר. תחרות הזוגות, לעומת זאת, מתחילה הישר משלב חצי הגמר, זאת בניגוד לגביע המאסטרס, שם מתחרים 8 זוגות באותה המתכונת של משחקי היחידים.
היסטוריה.
האליפות נערכה לראשונה בעיר יוסטון שבמדינת טקסס, ארצות הברית באוקטובר 1972 כחלק מסדרת טורנירים בחסות מותג הסיגריות וירג'יניה סלימס. באוקטובר 1973 האליפות נערכה בעיר בוקה רטון שבמדינת פלורידה. בין השנים 1974-1976 נערכה האליפות בעיר לוס אנג'לס ולאחר מכן נערכה עד שנת 2000 באצטדיון מדיסון סקוור גארדן שבניו יורק (למעט שנת 1978, אז נערכה האליפות בעיר אוקלנד). ב-2001 האליפות נערכה במינכן ובין השנים 2002-2005 חזרה ללוס אנג'לס. בשנים 2006 ו-2007 היא נערכה במדריד. בין 2008 ל-2010 נערכה התחרות בעיר דוחה שבקטר ובין 2011 ל-2013 תיערך באיסטנבול.
בין השנים 1972-1974 האליפות נערכה בחודש אוקטובר, ומ-1975 עד לשנת 1986 היא נערכה בחודש אפריל. כאשר הוחלט בשנת 1986 שעונת המשחקים בסבב ה-WTA תיערך בין החודשים ינואר לנובמבר הועברה אליפות הסבב לנובמבר, ומאז האליפות היא האירוע האחרון בסבב בכל עונה. כתוצאה מההעברה לסוף העונה נערכו בשנת 1986 שתי אליפויות סבב. כמו כן, בין השנים 1984-1988 נערך משחק הגמר האליפות בשיטה של "הטובה מחמש מערכות", ובכך היה למשחק הטניס היחידי בסבב הנשים שמשוחקות בו חמש מערכות לכל היותר (במקום שלוש לכל היותר, כמקובל).
חבר פבר
חבֵר פַּבֶר (ביידיש: כאוור-פאוור; באנגלית: Chaver-Paver) הוא שם העט של גרשון אַינְבִּינְדֶר (באנגלית: Gershon Einbinder) (1900, בֶּרשַׁאד, בסרביה – 1964, לוס אנג'לס), סופר יידיש, משורר וסופר ילדים בולט, שהיה ממייסדי ספרות הילדים ביידיש בארצות הברית.